تلاثه اثنين واحد للصفر عدت
ساعة موت جانت والامياله سيوف
بالطف والامياله المعركة احتدت
اظن كلتلهه ردي وطاعتك يحسين
ماكالت شلون بلا فكر ردت
ردت بس تناقض بين هاي وهاي
اهي بساعة وكعتك كلشي ماردت
سكتت جنهه تدري البيك راح ايصير
لافزعت عليك ولانبل صدت
جانت خطة عظمى هواي بيهه اطراف
متورطين بيهه وبالخفا انعدت
كتبو علملف سري اغتيال حسين
سدوه من وراك اتوقعو عدت
ماعدت اتعدي شلون والعباس
!!
ماخلة الشريعة الكنطرة انسدت
خطة انحكمت وعصبو عيون الخيل
لو ما عصبوهه اشتعتقد هدت ؟
مثل حال السيوف الجاية تلاكيك
لو تعرف عليمن ياترى انحدت ؟؟
اخاف المح الصورة العله الحايط ليك
شتسمي العيون العلنحر صدت ؟
جنت محتاج موقف حته ابرئ الغيم
من جار العطش والمعركة اشتدت
في عز ما جنت محتاج كطرة ماي
مافزعت عليك وبالجذب ندت
لو نفرض جدل مابيهه ماي ايجوز
جانزلت بديهه من النهر جدت
انه محتار بالطف مو شعر يحسين
انه ملكة خيالي من الدما انحدت
وكفت شاعريتي وياك باول بيت
من كتلك الدنية بياوجه ردت
ماترهم اشلون ايطيح جف عباس
مااعقلهه طاح وجربتهه اتبدت
اهم طاحو كبل لايلتحم بالجيش
من شافوالبراية ابيمنته انشدت
شدت شديتهه ومنك لجف عباس
عد عباس راية ونعقل انهدت ؟؟
لا.. بس عن قصدعباس دكهه ثبات
حته ايكلهم امشو المشرعه انسدت
لأخي الكبير ايهاب المالكي